Document ID: 31992R0705

ΚΑΝΟΝΙΣΜΟΣ (ΕΟΚ) αριθ. 705/92 ΤΗΣ ΕΠΙΤΡΟΠΗΣ της 20ής Μαρτίου 1992 για τροποποίηση του κανονισμού (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία από την Κοινότητα των Δέκα και την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 83,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που ισχύει κατά τις συναλλαγές (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 606/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 63/92 (4), καθορίζει, εντός του ενδεικτικού ανωτάτου ορίου για την αποστολή γαλακτοκομικών προϊόντων προς την Ισπανία, δύο ποσότητες, τη μία για τα προϊόντα που προέρχονται από την Κοινότητα των Δέκα και την άλλη για εκείνα που προέρχονται από την Πορτογαλία- ότι αυτό το ενδεικτικό ανώτατο όριο προβλέπει ειδικές ποσότητες για την Πορτογαλία προκειμένου να αποφεύγονται οι μεταβολές κατά τις παραδοσιακές συναλλαγές γαλακτοκομικών προϊόντων στην Κοινότητα- ότι, για να διευκολυνθεί ο ομοιογενής εφοδιασμός της ισπανικής αγοράς, είναι σκόπιμο να προβλεφθεί μηνιαία κατανομή των εν λόγω ποσοτήτων αντί της τρίμηνης κατανομής που ισχύει επί του παρόντος-
ότι το γάλα και η κρέμα γάλακτος σε μικρές συσκευασίες έχουν διαγραφεί από τον κατάλογο των προϊόντων που υπάγονται στο ΣΜΣ που προστατεύει την πορτογαλική αγορά- ότι η πορτογαλική αγορά έχει ενσωματωθεί πλήρως στην κοινοτική αγορά όσον αφορά τις συναλλαγές του προϊόντος αυτού- ότι, υπό τις συνθήκες αυτές, προέχει η ενότητα της κοινοτικής αγοράς σε σχέση με τη διατήρηση των παραδοσιακών συναλλαγών- ότι πρέπει, συνεπώς, να μην προβλέπονται πλέον ξεχωριστές ποσότητες εντός του ενδεικτικού ανωτάτου ορίου για τις εισαγωγές του γάλακτος και της κρέμας γάλακτος σε μικρές συσκευασίες στην Ισπανία, ανάλογα με το αν το προϊόν προέρχεται από την Κοινότητα των Δέκα ή την Πορτογαλία-
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 606/86 τροποποιείται ως εξής:
1. Στο άρθρο 2:
α) η παράγραφος 1 αντικαθίσταται από το ακόλουθο κείμενο:
"1. Η μέγιστη ποσότητα για την οποία μπορούν να εκδοθούν πιστοποιητικά μηνιαίως ανέρχεται στο ένα δωδέκατο των ποσοτήτων που αναφέρονται στο παράρτημα."
β) στην παράγραφο 2, ο όρος "τρίμηνη" αντικαθίσταται από τον όρο "μηνιαία".
2. Στο άρθρο 3 παράγραφος 1 πρώτο εδάφιο, οι όροι "τριμηνιαία" και "τρίμηνο" αντικαθίσταται αντιστοίχως από τους όρους "μηνιαία" και "μήνας".
3. Στο παράρτημα, το κείμενο όσον αφορά το γάλα και την κρέμα γάλακτος, το βουτυρόγαλα και τον ορό γάλακτος σε μικρές συσκευασίες, καθαρού περιεχομένου που δεν υπερβαίνει τα 2 λίτρα, αντικαθίσταται ως εξής:
Κωδικός ΣΟ Περιγραφή εμπορευμάτων Ποσότητες Κοινότητα των Δέκα και Πορτογαλία " ex 0401 Γάλα και κρέμα γάλακτος (ανθόγαλα) που δεν είναι συμπυκνωμένα και δεν περιέχουν ζάχαρη ή άλλα γλυκαντικά εκτός από εκείνα που είναι συσκευασίες καθαρού περιεχομένου που δεν υπερβαίνει τα 2 λίτρα ex 0403 Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, που δεν είναι συμπυκνωμένα και δεν περιέχουν ζάχαρη ή άλλα γλυκαντικά ούτε αρωματικές ουσίες ούτε είναι αρωματισμένα με προσθήκη φρούτων ή κακάου, εκτός από εκείνα σε συσκευασίες καθαρού περιεχομένου που δεν υπερβαίνει τα 2 λίτρα 113 620" ex 0404 Ορός γάλακτος, μη συμπυκνωμένος που δεν περιέχει ζάχαρη ή άλλα γλυκαντικά- προϊόντα που αποτελούνται από φυσικά συστατικά του γάλακτος, εκτός από εκείνα σε συσκευασίες καθαρού περιεχομένου που δεν υπερβαίνει τα 2 λίτρα
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαρτίου 1992.

Labels: 3
17
18